

Trawsgrifiadau Sesiwn Pedwar

Effaith Camdriniaeth

Mae bywyd yr Eglwys, addoliad Cristnogol a meddylfryd diwinyddol yn doreithiog o symbolau.

Mae llawer o’r iaith a symbolau a ddefnyddiwn i siarad am Dduw yn gyfarwydd iawn i ni. Fe allen nhw fod mor gyfarwydd fel nad ydym ni’n meddwl felly amdanyn nhw, ac yn aml iawn nid oes llawer o amser i aros ac ystyried sut y gallai pobl eraill fod yn eu deall a’u defnyddio nhw.

Mae symbolau, yn eu hanfod, yn bethau sy’n cynrychioli pethau eraill, ac fe all pobl eu deall nhw mewn gwahanol ffyrdd, gan ddod â’u profiadau a’u safbwyntiau personol gyda nhw wrth geisio eu deall.

Wrth addoli, wrth i ni ganu’r emynau a’r caneuon, a’r gweddïau yr ydym ni’n eu hadrodd, mae’r iaith a ddefnyddiwn ni, y symbolau yr ydym ni’n cyfeirio atyn nhw, yr arferion sydd gennym ni, mae’r rhain i gyd yn mynegi rhywbeth amdanom ni a’r hyn yr ydym ni’n ei gredu. Yn aml, mae’r iaith a’r delweddau wedi datblygu dros amser maith, ac yn tarddu o amseroedd gwahanol iawn i’r oes bresennol. Efallai ein bod ni’n credu ein bod ni’n gwybod eu hystyr nhw, ond mae ystyron a dadansoddiadau eraill yn bosibl ac fe all y rhain fod yn niweidiol weithiau, ac fe all arferion gwreiddiedig nad ydyn nhw’n cael eu hegluro fod yn ddirgelwch ac yn fygythiol i rai nad ydyn nhw’n gwybod eu hanes na’u dibenion nhw. Gall geiriau ac ymadroddion a gymerir yn ganiataol wneud i rai pobl deimlo eu bod yn cael eu gwthio i’r cyrion, heb eu clywed neu’n wrthodedig.

Er enghraifft, os yw’r emynau a’r caneuon a ganwn ni’n sôn yn ddi-baid am ymgolli yn Nuw, boddi yn ei gariad, ac ildio’r ‘hunan’ – pa neges a fyddai hynny’n ei rhoi i bobl ag ychydig iawn o hunan barch neu hunan werth sydd wedi eu dal mewn cylch o gamdriniaeth? Pa effaith a fyddai hynny’n ei gael arnyn nhw?

Mae symbolau ac ymarferion yn cyfleu ystyr ac yn ysgogi ymatebiadau, ond ni ellir rhagweld beth fydd y rhain i bob unigolyn, ac weithiau fe allen nhw beri loes neu ofid. Er enghraifft, gall Sul y Mamau fod yn cau pobl allan mewn ffordd ddirdynnol, fe all cofleidio yn ystod oedfa fod yn anghyffyrddus neu’n ddychrynllyd iawn hyd yn oed i rai sydd â phrofiad o gyffyrddiad amhriodol yn y gorffennol.

Bwriad yr Eglwys Fethodistaidd yw gweld gwerth pob bod dynol yn rhan o greadigaeth Duw wrth iddi geisio ymgorffori cariad a gras Duw yn ei strwythurau a’i ffyrdd o gysylltu ag eraill. Mae diogelu yn rhan o hyn: dyma un ffordd y gall aelodau’r eglwys arddangos eu gofal am ei gilydd a phawb sy’n dod i gwrdd â nhw am ei fod yn rhan o lunio cymunedau mwy diogel i bawb. Nid rhywbeth a wnawn ni am fod rheidrwydd arnom ni yw diogelu ond rhywbeth sy’n mynd at galon y ffydd Gristnogol: y mae’n hanfodol i genhadaeth yr Eglwys Fethodistaidd ac yn rhan o’i hymateb a’i thystiolaeth i gariad Duw yng Nghrist.

Ond mae meithrin cymdeithas o gariad a gras yn waith caled.

Gall hyn fod yn rhwystr mawr gan ei fod yn gofyn rhoi sylw i brofiadau anodd a dirdynnol iawn, arddel atebolrwydd a chyfrifoldeb cyffredinol, parodrwydd i wrando ar wahaniaethau, i herio a chael eich herio, a pharodrwydd i newid. Mae gofyn i bob aelod yn yr eglwys ystyried y grym sydd ganddo mewn gwahanol sefyllfaoedd, a bod yn ymwybodol o’r iaith a ddefnyddir a’r delweddau y dibynnir arnyn nhw wrth siarad am Dduw ac ystyried sut y gallai pobl eraill sy’n agored i niwed neu sydd â phrofiad o gamdriniaeth, ar hyn o bryd neu yn y gorffennol, fod yn deall ac yn dadansoddi themâu diwinyddol cyfarwydd.

Ac eto, mae hyn yn helpu nid yn unig i amddiffyn y gwan, ond wrth dynnu sylw at ymgais yr eglwys i fod yn lle sy’n caniatáu i bobl ffynnu. Mae hyn yn ein helpu ni i roi sylw i ystyr cariad a gras trawsffurfiol Duw o ran ein bywyd a’n haddoliad gyda’n gilydd a’n tystiolaeth yn y byd.

Ym mhob peth yr ydym ni ac a ddywedwn ni ac a wnawn ni: ym mha le y mae’r newyddion da am gariad Duw yn Iesu, a sut yr ydym ni’n datguddio, yn rhannu ac yn arddangos hynny?

Symbolau, Litwrgi ac Effaith Barhaus Camdriniaeth

**Vivien Almond**

Un o’r pethau mwyaf heriol wrth fynd i addoli yw eistedd i lawr. Pan fyddaf i’n mynd i mewn i res, neu beth bynnag, lle bynnag y gallai hynny fod, rwy’n wynebu’r drws pob amser er mwyn gwybod ym mha le mae’r ddihangfa. Ni allwn i fyth â bod yn gaeëdig ar ganol y rhes. Ond yn aml fe fydd pobl yn dod i ddweud, “A fyddech chi’n symud oherwydd mae rhywun arall yn hoffi eistedd yn y fan honno?” Ac os byddaf i’n dweud, “Wel, mewn gwirionedd, fe hoffwn innau eistedd yma”, yn lle dim ond dweud, “O, iawn, sori,” yn hytrach na symud i sedd arall, fe fydd pobl yn dweud’ ‘O, ond mae angen y lle hwn arnom ni.”

Ac maen nhw’n gwthio dro ar ôl tro ac mae hynny mor heriol, oherwydd rwy’n dymuno iddyn nhw adael llonydd i mi. Fe hoffwn i eistedd fan yma. Pam na chaf i wneud felly, wyddoch chi?

A phethau fel cofleidio hefyd. Pan fyddwch chi’n mynd i gapel, efallai nad ydych chi wedi bod yno o’r blaen, ond os buoch chi, hyd yn oed, mae’n lle anghyfarwydd, ac mae pobl yn awyddus i gofleidio – maen nhw’n dod atoch chi ac yn dymuno eich cofleidio chi. Nid wyf i’n awyddus i gael fy nghofleidio gan neb dieithr. Nid am fy mod i’n anghymdeithasol. Fe gefais i brofiad drwg iawn o bobl yn cyffwrdd â mi ac nid wyf i’n dymuno teimlo hynny eto.

Pethau fel yna ac mae cofleidio yn anodd iawn.

Un o’r pethau anoddaf am flynyddoedd lawer iawn – i mi – oedd adrodd Gweddi’r Arglwydd. Yn arbennig felly, fe aeth hi’n waeth pan gollais dad oherwydd y geiriau a ddywedwn ni yw, ‘Ein tad yn y nefoedd’. Ac mae pobl yn dweud, “O, ie, ond siarad am Dduw yr ydym ni.” Ond roedd pob un a oedd wedi adnabod fy nhad yn yr eglwys yn dweud ei fod ef wedi mynd i’r nefoedd.

Felly, ie, am Dduw yr ydych chi’n meddwl, ond i rai sydd wedi cael eu cam-drin gan riant sydd wedi marw ac mae pawb yn credu ei fod yn y nefoedd, mae hyn yn ofnadwy.

Pam na chawn ni ddweud ‘Ein Duw yn y nefoedd’? Ond os ydych chi’n herio hynny, fe fydd pobl yn dweud, “O, wel, dyna’r hyn sydd yn y Beibl. Mae’n rhaid ei ddweud fel yna.”

Mae’n ddrwg gen i, yr unfed ganrif ar hugain yw hon! Fe gafodd y Beibl ei ysgrifennu yn yr ail neu’r drydedd ganrif. Mae bywyd wedi symud yn ei flaen. Mae pobl yn cydnabod camdriniaeth, ac mae hi’n hen bryd i’r Eglwys sefyll a dweud, “Iawn, mae angen i ni newid hyn.”

Mae ’na lot o eiriau mewn litwrgi, ac mae ’na lot o emynau sy’n cynnwys geiriau difrïol. Ac os ydych chi’n mynd i rai eglwysi, ac maen nhw’n dweud: ‘rydym ni’n frodyr a chwiorydd’. Wel, nage, wir, dim diolch yn fawr.

Ond nid felly y dylai i fod oherwydd mae un ym mhob chwech o bobl wedi cael eu cam-drin mewn rhyw ffordd. Felly, mewn eglwys o 30 o bobl, fe fydd gennych chi lot o bobl yno y gallen nhw fod wedi cael eu cam-drin.

Felly dechreuwch feddwl am hyn. Dyna’r hyn yr ydym ni’n ei ofyn amdano.

**Aimee Haynes**

Mae yna ardaloedd llwydion ym mhopeth: partneriaid, mynegiant rhywedd, cyflogaeth, ffydd y mae pobl ac eglwysi yn ymddangos eu bod nhw wedi datblygu rhagfarnau ynglŷn â nhw. Nid pob eglwys ac nid yw hyn yn eang iawn.

Rydym ni’n anghywir. Yr unig beth yw nad ydym ni’n ymwybodol, mewn rhai achosion, o bwy yr ydym ni’n eu croesawu nhw a sut yr ydym ni’n eu croesawu nhw.

**Alan Jordan**

Mae Sul y Mamau yn hunllefus i mi ac rwyf i wedi cael trafferthion gydag ef am y rhan fwyaf o’m bywyd yn Eglwys Iesu Grist, mae hynny’n amser maith wir, gyda Sul y Mamau.

Mae yna lawer o bethau – Sul y Tadau.

People need to be aware that somebody walking through the door is not necessarily singing from the same hymn sheet as they are. They may not feel loved. They’re certainly not necessarily happy. They may well be confused. They may well be there not knowing why they’re there. They may well be there looking around churches and comparing.

*Nodyn gan y Cyhoeddwr:* Efallai nad yw’r sgriptiau yn cyfateb yn gyfan gwbl i’r iaith lafar yn y ffilmiau, ond bob amser yn hanfodol felly o ran eu hystyr.

Os oes gennych chi unrhyw gwestiynau neu sylwadau am gwrs Mae Croeso i Bawb gan Dduw, cysylltwch â **gwa@methodistchurch.org.uk**